CanadyFinger627

Социалната мрежа (2010)

В Социална мрежа, режисьорът Дейвид Финчър и сценариста Аарон Соркин, изследват създаването на Фейсбук, най-революционния социален феномен на новия век, през противоречащите гледни точки на страхотно умни млади мъже, всеки от които претендира, че е сред основателите. Резултатът е драма, изпълнена едновременно със съзидание и разрушение, която отразява противоречивата истина и непрекъснато променящите се социални взаимоотношения, които определят нашето съвремие. Почерпил информация от множество източници, действието във филма преминава от аудиториите на Харвард до работните клетки в Пало Алто, като улавя първоначалното вълнение на първите дни на културопроменящия феномен и начина, по който събира заедно и по-късно разделя група млади новатори.

В центъра на хаоса са Марк Зукърбърг (Джеси Айзенбърг), брилянтният харвардски студент, който измисля уебсайта, променил обществото; Едуардо Саверин (Андрю Гарфилд), някога близък приятел на Марк Зукербърг, който осигурява парите за новооснованата компания; Основателя на Напстър, Шон Паркър (Джъстин Тимбърлейк), който представя Фейсбук на капиталистите от Силиконовата долина; и близнаците Уинкълвос, състуденти на Зукербърг от Харвард, които твърдят, че той е откраднал идеята им и го съдят за това.

Всеки има своя история и собствена версия за възникването на Фейсбук – но това е повече от сбор на отделните части на това, което се превръща в многопластов образ на успеха през 21 век – младежката представа за него и действителното му измерение.